กสิกรไทยคาดเงินเฟ้อครึ่งปีสูงกว่า2.8%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กสิกรไทย มองทิศทางเงินเฟ้อทั่วไปในช่วงครึ่งแรกของปีนี้ จะขยับสูงกว่า 2.8% 
ศูนย์วิจัยกสิกรไทยรายงานว่า อัตราเงินเฟ้อทั่วไปที่เพิ่มเป็น 3.0% เมื่อเทียบกับช่วงเดียวกันของปีก่อน และอัตราเงินเฟ้อพื้นฐานที่พุ่งขึ้นเกินคาดมาที่ 1.4% ในเดือน ธ.ค. 2553 ที่ผ่านมานั้น 
อัตราเงินเฟ้อที่เกิดขึ้นอาจเป็นภาวะที่สะท้อนภาพได้ส่วนหนึ่งว่า ได้เริ่มมีสัญญาณการส่งผ่านการขยับขึ้นของต้นทุนการผลิตมายังราคาสินค้าผู้บริโภคบางรายการบ้างแล้วในขณะนี้
ศูนย์วิจัยกสิกรไทย คาดว่าอาจเห็นการทยอยขยับขึ้นของราคาสินค้าในลักษณะเดือนต่อเดือน โดยเฉพาะอย่างยิ่งหากต้นทุนการผลิตของผู้ประกอบการ และราคาน้ำมันในตลาดโลกยังคงมีทิศทางขยับขึ้นในช่วงหลายเดือนข้างหน้า โดยคงจะต้องจับตาการวางแนวทางมาตรการบรรเทาค่าครองชีพ และการดูแลราคาพลังงานในประเทศของรัฐบาลในช่วงหลังจากเดือน ก.พ. 2554 อย่างใกล้ชิดต่อไป
ทั้งนี้ จากประมาณการกรณีพื้นฐานของศูนย์วิจัยกสิกรไทย บ่งชี้ว่า อัตราเงินเฟ้อพื้นฐานอาจทยอยขยับสูงขึ้นเข้าใกล้ 2% ในช่วงกลางปี 2554 โดยทั้งแนวโน้มของอัตราเงินเฟ้อทั่วไปและอัตราเงินเฟ้อพื้นฐาน อาจยังคงปรับตัวขึ้นต่อเนื่องอีกในช่วงครึ่งหลังของปีนี้2554 ซึ่งทำให้ศูนย์วิจัยกสิกรไทยยังคงกรอบประมาณการของเงินเฟ้อปี 2554 ไว้ที่ร้อยละ 2.54.0 สำหรับอัตราเงินเฟ้อทั่วไป และร้อยละ 1.82.6 สำหรับอัตราเงินเฟ้อพื้นฐาน ไว้ตามเดิม
อนึ่ง ภาพของการขยับขึ้นของอัตราเงินเฟ้อพื้นฐาน และการทรงตัวในระดับสูงของอัตราเงินเฟ้อทั่วไปในช่วงเวลาหลังจากนี้ไปอีกหลายเดือน ทำให้เครือธนาคารกสิกรไทย มองว่า ภารกิจในการดูแลเสถียรภาพราคาในประเทศของธนาคารแห่งประเทศไทย (ธปท.) น่าจะยังไม่สิ้นสุดลง โดยคาดว่า คณะกรรมการนโยบายการเงินของธปท. น่าที่จะพิจารณาปรับขึ้นอัตราดอกเบี้ยนโยบายอีกร้อยละ 0.25 สู่ระดับร้อยละ 2.25 ในการประชุมรอบแรกของปี 2554 ในวันที่ 12 มกราคม 2554 ที่จะถึงนี้ และวัฏจักรขาขึ้นของอัตราดอกเบี้ยนโยบายของไทยจะดำเนินไปอย่างต่อเนื่องในช่วงครึ่งแรกของปี 2554 เป็นอย่างน้อย